Բենդիգո

Բենդիգո (անգլ.՝ Bendigo), քաղաք Վիկտորիա նահանգում՝ Ավստրալիայում։ Քաղաքը հանդիսանում  է Բենդիգո շրջանի կենտրոնը։ 2006 թվականի մարդահամարի տվյալներով՝ բնակչության թիվը կազմում է  81 940  մարդ։


== Պատմություն ==

Երկար տարիներ այն հողերի վրա, որտեղ հիմա Բենդիգոն է, բնակվել է ավստրալիական Ջա-Ջա Վուրունգ ցեղը։ Առաջին սպիտակ բնակիչները այստեղ հայտնվել են 1836 թվականին։
Քաղաքը հիմնվել է 1851 թվականին և կոչվել  է  Սենդհյոստ (անգլ.՝ Sandhurst)։ Ինչպես տեղացիներն են ասում Բենդիգոն կառուցվել  է «ոսկու վրա»։ Քաղաքն առաջացել է դրանից քիչ առաջ ոսկու արդյունահանումը սկսելու շնորհիվ։ Ոսկու հանքատեղի բացումից հետո այս վայրերում սկսվում է  «ոսկու տենդ»։ Ոսկեխույզների կամ ինչպես կոչում էին նրանց  փորողների (անգլ.՝ diggers) թիվը հասնում էր 30 000 մարդու : Տեղամաս գալիս էին մարդիկ աշխարհի տարբեր անկյուններից՝  Անգլիայից, Շոտլանդիայից, Ուելսից, Իռլանդիայից, Գերմանիայից, Իտալիայից, Ֆրանսիայից և ԱՄՆ-ից։ Շատ էին նաև Չինաստանից եկած ոսկեխույզները, սակայն 19-րդ դարի վերջում նրանց թիվը զգալիորեն  նվազում է։ Քաղաքում աշխատում է Ոսկե Վիշապի  (անգլ.՝ Golden Dragon Museum) թանգարանը, որի ցուցանմուշները պատմում են Բենդիգոյի չինական համայնքի կյանքի, պատմության և մշակույթի մասին։
1853 թվականին Բենդիգոյում սկսում է լույս տեսնել առաջին քաղաքային թերթը՝ Bendigo Advertiser։ 1887-1890 թվականներին կառուցվել է Բենդիգոյի արվեստի պատկերասրահը(անգլ.՝ Bendigo Art Gallery)։
1858 թվականին քաղաքում բացվել է բրուտագործական արտադրանքների գործարանը, որոշ ժամանակ անց՝  կաշվե իրերի (գոտիներ, կոշիկներ,թամբեր և այլն) արտադրությունը։ Տնկվել են նաև խաղողի այգիներ, որոնց արտադրանքը հայտնի էր նույնիսկ սահմանից դուրս։ Սակայն 1890 թվականին խաղողի այգիները վարակվել են խաղողի ուտիճով։ Ավելի ուշ արտադրությունը վերականգնվել է, և գինու արտադրությամբ այժմ զբաղվում է Bendigo District Winegrowers Association ընկերությունը։
Առաջին հյուրանոցը (Shamrock Hotel) կառուցվել է 1857 թվականին, հետո այն քանդվել և վերականգնվել է մի քանի անգամ։ Ներկայիս տեսքով այն գոյություն ունի 1897 թվականից սկսած։ Հիսուսի Սրբազնագույն Սրտի տաճարը, որը կառուցված է նորգոթական ոճով, տաճարային շինության բարձրությամբ երկրորդն է Ավստրալիայում։
1891 թվականին քաղաքը վերանվանվել է Բենդիգո։ Կոչվել է տեղացի ֆերմերներից մեկի անվամբ, իսկ նա իր հերթին իր անունը վերցրել է  մարտական հմտության համար այդ ժամանակներում հայտնի բռնցքամարտիկ Վիլյամ «Բենդիգո» Թոմսոնի անունից։


== Բնակչություն ==
2006 թվականի մարդահամարի տվյալներով բուն քաղաքի բնակչության թիվը կազմում էր 81940 մարդ(անգլ.՝ City of Greater Bendigo) составило 92 146 чел. (по оценке на 30 июня 2008 года — 100 054 чел.)։ Բնակչության մեծամասնությունը բնիկներ են, սակայն քաղաքում ապրում են նաև Մեծ Բրիտանիայից, Նոր Զելանդիայից, Նիդեռլանդներից, Գերմանիայից, Իտալիայից գաղթածները։


== Տնտեսություն ==
Ժամանակակից Բենդիգոն համարվում է զարգացած արդյունաբերությամբ երկիր։ Այդտեղ կա գործվածքեղենի ֆաբրիկա, տեքստիլ արդյունաբերություն, ռազմաարդյունաբերական արտադրության գործարան,  ռետինից արտադրանքի արտադրություն և այն։ Բենդիգոյում զարգացած է նաև գինեգործությունը։


== Քույր քաղաքներ ==
Բենդիգոն ունի երեք քույր քաղաք։

 Մեծ Բրիտանիա Պենզանս, Կոռնուոլ, Մեծ Բրիտանիա
 Չինաստան Տյանշույ, Գանսու, Չինաստան
 Լոս-Ալտոս, Կալիֆոռնիա, ԱՄՆ


== Ծանոթագրություններ ==


== Գրականություն ==
«Бендиго»։ Բրոքհաուզի և Եֆրոնի հանրագիտական բառարան: 86 հատոր (82 հատոր և 4 լրացուցիչ հատորներ)։ Սանկտ Պետերբուրգ։ 1890–1907 


== Արտաքին հղումներ ==
«Review of Bendigo History» (անգլերեն)։ Bendigo Historical Society Inc։ Արխիվացված է օրիգինալից 2010-08-08-ին։ Վերցված է 2010-10-22 
«Bendigo General History» (pdf) (անգլերեն)։ Department of Planning and Community Development։ Արխիվացված է օրիգինալից 2012-05-26-ին։ Վերցված է 2010-10-22